 

**M E G H Í V Ó**

***Kedves Munkatársak!***

***23 tagozat, 251 dolgozat, 260 egyetemi hallgató, több mint 500 bíráló és 70 zsűritag.*** Már csak egy hét és kezdetét veszi a XXXIV. Országos Tudományos Diákköri Konferencia (OTDK) Társadalomtudományi Szekciójához kapcsolódó háromnapos rendezvénysorozat, amelynek rendezési jogát a Szent István Egyetem (SZIE) nyerte el.

Tisztelettel meghívjuk az OTDK Társadalomtudományi Szekciójának sajtótájékoztatóval egybekötött megnyitó ünnepségére. Az eseményen beszédet mond ***dr. Mezey Barna***, az Országos Tudományos Diákköri Tanács alelnöke, ***dr. Orosz Éva***, a Társadalomtudományi Szakmai Bizottság elnöke és ***dr. Káposzta József***, a SZIE Gazdaság- és Társadalomtudományi Karának dékánja.

**Időpont: 2019. április 24. (szerda) 9.00 óra**

**Helyszín: Szent István Egyetem, Gödöllői Campus, Aula**

**(2100 Gödöllő, Páter Károly u. 1.)**

Az OTDK a magyar felsőoktatás esszenciális versenysorozata, amely nemcsak a tanár-diák kötelék szakmai és emberi összekapcsolódásának egyetlen hivatalos platformja, hanem nélkülözhetetlen szerepe van a tehetséggondozás, valamint az utánpótlás-nevelés terén is. Idén először kerül megrendezésre a Roska Tamás Tudományos Előadás, amely tisztelgés a nemzetközileg is elismert Széchenyi- és Bolyai-díjas akadémikus, professzor életműve előtt. Középiskolás diákok is részt vesznek az OTDK szekcióülésein, teret adva ezzel egy olyan korosztálynak, akik első kézből tapasztalhatják meg a különböző tudományos tevékenységeket. Határon túlról is érkeznek középiskolás diákok és tanáraik, akik megfigyelőként látogatják az OTDK szekcióüléseit.

További információ: <http://tarstudotdk2019.gtk.szie.hu/>

Bízunk benne, hogy vendégeink között köszönthetjük!